Foto: Getty Images Germaniya terma jamoasi bosh murabbiyi Yoaxim Lyov nemis futbol ittifoqi bilan shartnomasini 2022 yilgacha uzaytirdi. Shuningdek, jamoada murabbiyning yordamchilari Tomas Shnayder va darvozabonlar murabbiyi Andreas Kepke ham qoladigan bo‘ldi – ular ham shartnomani qayta imzolashdi, deb xabar bermoqda tashkilot sayti. Lyov Germaniya terma jamoasiga 2006 yildan beri ustozlik qilmoqda. Bunga qadar u termada Yurgen Klinsmanning yordamchisi bo‘lgan. Mutaxassis terma bilan JCh-2014, Konfederatsiyalar kubogi-2017da g‘alaba qozongan, Yevropa chempionatlarida kumush va ikkita bronzani hamda JCh-2010da bronzani qo‘lga kiritgan.